Finansavtaleloven gjennomfører «digitalt førstevalg» for nye avtaler. Det betyr at banken kan bruke elektronisk kommunikasjon når de sender deg melding eller varsel om kundeforholdet ditt. Hvis du allerede har avtalt bruk av elektronisk kommunikasjon, fortsetter kommunikasjonen som før. Det vil si at banken normalt vil kommunisere med deg i nettbank eller mobilbank.  Hvis du ikke ønsker elektronisk kommunikasjon, kan du reservere deg mot at meldinger og varsler sendes elektronisk ved å ta kontakt med banken. Hvis du allerede har avtalt analog kommunikasjon fra Nordea, vil avtalen fortsette som før.